
Nők a politikában

A „Nők a politikában” című kutatásom tárgya a női politikusi réteg megjelenése hazai és nemzetközi viszonyaltban, az elmúlt évtizedek változatainak statisztikai vizsgálata. A kutatásom fókuszában a nők politikai megjelenése, történeti háttere áll, valamint, hogy a kezdetektől napjainkig hogyan alakult a jelenlétük a politikában.
Manapság egyre több országban alkalmaznak kvótákat a női jelenlét erősödésére és európai uniós törekvések is megfigyelhetők a női jelenlét erősödésének elősegítése érdekében, elvégre ma már a demokrácia deficitjének szokás nevezni azt, ha nem ül kellő arányszámú nő egy-egy nemzeti parlamentben.
Témaválasztásomat az indokolja, hogy államtudományi osztatlan mesterszakos hallgatóként felmerült bennem, hogy a diploma megszerzése után én is a politikában, vagy a politikához közeli területen helyezkedjek el. Nőként különösen szívügyem ennek a területnek a vizsgálata és a miértek, alakulások megértése.
A nők aktív részvétele a döntéshozatali folyamatokban azért is fontos, mert a világnépesség felét a nők teszik ki és ez tesz eleget az igazságosság, az egyenlőség és a demokrácia követelményeinek.
Célom, hogy a kutatásommal felhívjam a női jelenlét fontosságát a politikában hazai és nemzetközi viszonylatban. A kutatásom főként a hazai helyzetre fókuszál, amelyben azt vizsgálom meg, hogyan változott a rendszerváltás a nők megjelenése a politikában az elmúlt három évtizedben. Ezen felül nemzetközi kitekintéssel élve megvizsgálom, hogy elsősorban az Európai Unión belül ugyanezen időszak alatt hogyan és miként jelentek meg a nők a politikában, milyen nagyobb eltérések tapasztalhatók a hazai helyzettel összevetve.
A dolgozatomban fontos szerepet kap még a különböző politikai támogató eszközök közül, a kvótarendszer vizsgálata, mint az egyik legelterjedtebb szabályozó eszköz. Ennek hatásairól és társadalmi megítéléséről is szeretnék bővebben írni, amihez az elméleti kutatás mellett, empirikus vizsgálatot is végeztem.




